

**Методикa наставе**

**српског језика и књижевности 2**

*Припрема за други испитни час*

Студент: Јована Обрадовић

|  |  |
| --- | --- |
| **ОПШТИ ПОДАЦИ** |  |
| Студент | Јована Обрадовић |
| Датум |  |
| Школа |  |
| Учитељ – ментор |  |
| Разред и одељење | ІІ-2 |
| Час по реду | трећи |
| **ОПШТИ МЕТОДИЧКИ ПОДАЦИ** |  |
| Наставни предмет | Српски језик |
| Наставна тема | / |
| Наставна јединица | ***Велико слово у писању вишечланих географских имена – насеља, планина и река*** |
| Наставна област | Правопис |
| Тип часа | Обрада |
| Циљ часа | Усвајање правописних правилао употреби великог почетног словау писању вишечланих географских имена – насеља, планина и река. |
| **ЗАДАЦИ ЧАСА**  - образовни | Проширивање и продубљивање знања о употреби великог слова на почетку реченице, у писању личних имена, у писању имена насеља, планина, река – једночлани називи.  Стицање знања о правилима писања великог почетног слова у вишечланим географским називима (насеља, планина и река). |
| - функционални | Оспособљавање ученика за уочавање вишечланих географских имена у реченицама.  Оспособљавање ученика за правилну употребу великог почетног слова у писању вишечланих географских имена.  Развијање способности примене стечених знања у новим ситуацијама и на новим примерима. |
| - васпитни | Развијање поштовања према правописним правилима.  Развијање свести о значају правилне употребе језика у свакодневном животу. |
| Наставне методе | Индуктивно-дедуктивна метода, метода разговора, метода рада на тексту. |
| Наставна средства | Лингвометодички текст, хамери, наставни листић. |
| Облици рада | Фронтални, индивидуални. |
| Литература | ●М. Николић, *Методика наставе српског језика и књижевности*, ЗУНС, Београд, 2005.●В. Милатовић, *Настава српског језика и књижевности*, приручник за наставнике, ЗУНС, Београд, 2005.  ●Ђ. Лекић, *Методика разредне наставе*, Нова просвета, Београд, 1991.  ●Пешикан, М; Јерковић, Ј. и Пижурица М. (2008): *Правопис српскога језика*, Матица српска , Нови Сад. |

**Структура часа са временском артикулацијом**

|  |  |
| --- | --- |
| Лингвометодички текст | 5 минута |
| Уочавање језичке појаве | 5 минута |
| Утврђивање садржаја и значења | 8 минута |
| Најава наставне јединице | 1 минут |
| Постављање и уопштавање правила | 5 минута |
| Провера правила у новим примерима | 5 минута |
| Језичка игра | 5 минута |
| Самостално-стваралачки рад | 10 минута |
| Домаћи задатак | 1 минут |

|  |  |  |
| --- | --- | --- |
| **Ток часа** |  | |
| Лингвометодички текст | | Час започињем читањем лингвометодичког текста-везаног (Прилог 1) написаног на хамеру, засићеног језичком појавом - вишечланим географским именима насеља, планина и река. Пре читања говорим ученицима да се наслоне, исправе, да се концентришу и да ме пажљиво слушају. Текст читам гласно и изражајно. Затим правим кратку паузу и постављам следећа питања:  - О чему се говори у тексту?  - Како гласи име девојчице на почетку текста?  - Како је написано њено име, каквим почетним словом?  - А да се налази у средини реченице, каквим почетним словом би било написано њено име?  - А каквим почетним словом је написано име Бојанине другарице?  - Каквим почетним словом је започето писање реченице на почетку текста?  - А да не стоји име, каквим почетним словом би било започето писање?  - Каквим почетним словом је започета свака реченица после тачке?  (На овај начин проверавам знањеученика о употреби великог слова.)  Затим тражим од ученика да пронађу у тексту у близини које реке живи Бојана.  - Од колико речи се састоји име реке?  - Каквим почетним словом је написано име реке?  - А где живи Бојанина бака?  - Од колико речи се састоји име села?  - Каквим почетним словом је написано?  - На коју планину ће Каја да оде када заврше посету Бојанине баке?  - Од колико речи се састоји име планине?  - Каквим почетним словом је написано?  - А где Бојана и Каја највише воле да оду?  - Каквим почетним словима је написано име града и део града?  (На овај начин проверавам знање ученика о употреби великог слова приликом писања једночланих имена насеља, река, планина.)  Затим делим ученицима лингвометодички текст, како би могли да прате, подвлаче и уочавају дату језичку појаву. Говорим и да припреме бојице или фломастере ( плави, црвени, зелени). |
| Уочавање језичке појаве | | Ученици читају реченицу по реченицу. После сваке реченице постављам следећа питања:  - Где Бојана живи?  - Где живи њена другарица Каја?  - У близини ког града?  - Која река протиче кроз Бојанино село?  - Где ће свратити приликом одласка у Бојанино село?  - Где ће Бојана отићи са родитељима након тога?  - На којим рекама ће сплаварити?  - Где ће Каја отићи после Копаоника?  - Где другарице највише воле да се играју?  Све одговоре подвлачимо упоредо, ја на хамеру, а ученици у тексту који имају пред собом. Подвлачимо на следећи начин:  **Велика Моштаница, Нови Бановци, Стара Пазова, Горњи Милановац** – једном плавом линијом и подебљавамо велико почетно слово у обе речи;  **Стара планина, Шар планина** – једном црвеном линијом и подебљавамо велико почетно слово у првој речи;  **Западна Морава, Мали Пек** – једном зеленом линијом и подебљавамо почетна слова у обе речи;  **Борска река, Топчидерска река** – једном таласастом зеленом линијом и подебљавамо велико почетно слово у првој речи. |
| Утврђивање садржаја и значења | | Након подвлачења скрећем ученицима пажњу на речи које су подвучене плавом бојом (Велика Моштаница, Нови Бановци, Стара Пазова, Горњи Милановац). Постављам питања:  - Шта означавају ове речи? (имена села и градова)  - Од колико речи се састоје ова имена? (од више речи – вишечлана имена)  - Каквим почетним словом је написана прва реч у имену?  - А каквим друга?  Затим скрећем ученицима пажњу на речи подвучене црвеном бојом (Стара планина, Шар планина). Постављам питања:  - Шта означавају ове речи? (планине)  - Од колико речи се састоје ова имена?  - Каквим почетним словом је написана прва реч?  - А каквим друга?  - По чему се разликују од начина писања речи подвучених плавом бојом?  Затим говорим ученицима да погледају речи подвучене зеленом бојом (Западна Морава, Мали Пек).  - Шта означавају ове речи? (реке)  - Од колико речи се састоје?  - Каквим почетним словом је написана прва реч у имену а каквим друга?  Затим говорим ученицима да обрате пажњу на речи подвучене таласастом линијом зелене боје (Борска река, Топчидерска река).  - Шта означавају ове речи?  - Од колико речи се састоје ова имена?  - Каквим почетним словом је написана прва реч у имену?  - А каквим друга?  - Видите у тексту, која још имена пишемо на исти начин?  - Зашто? Шта та друга реч представља? (заједничку именицу)  Након уочених језичких појава питам ученике: - Како можемо једним именом да назовемо речи подвучене плавом бојом? (насеља)  - А шта означавају остале речи у тексту? (планине и реке)  Долазимо до закључка да смо у тексту подвукли имена насеља, планина и река. |
| Најава наставне јединице | | Говорим ученицима да ћемо на данашњем часунаучити нешто ново о писању великог слова. Записујем наслов на таблу писаним словима ћирилице, а ученици у својим свескама-***Писање вишечланих имена насеља, планина и река*** |
| Уопштавање и постављање правила | | Након најављене наставне јединице уопштавамо ослањајући се на издвојене примере у лингвометодичком тексту. Помажем ученицима питањима, усмеравајући их ка постављању правила. Питам их:  **1**. Шта смо приметили у свим подвученим речима плавом бојом, било да је реч о граду или селу? Од колико речи се састоје ови називи? Како пишемо сваку реч у имену, каквим почетним словом? Како би гласило правило за писање вишечланих имена насеља?  ● **Откривам на хамеру (прилог 2) прво правило**.  Затим их даље усмеравам:  **2**. Шта смо приметили код речи које су подвучене црвеном бојом?Од колико речи се састоје ови називи планина? Каквим почетним словом се у њиховом називу пише прва а како друга реч?Како би гласило правило?  ● **Откривам на хамеру друго правило**.  Затим их питам:  3. Шта смо приметили у именима река подвученим зеленом линијом? Од колико речи се састоје ова имена река? Каквим почетним словом пишемо прву, а каквим другу реч у имену? Како би гласило правило?  ● **Откривам на хамеру треће правило**.  Затим их питам:  4. Шта смо приметили у именима река подвученим таласастом линијом зелене боје? Од колико речи се састоје ова имена река?  Каквим почетним словом је написана прва а каквим друга реч у имену? Шта мислите, како би гласило правило?  ● **Откривам на хамеру четврто правило**.  *Након постављених правила, делим иста ученицима на папирићима (прилог 3) и говорим да их залепе у свеске код куће. Пре него што пређем на следећу етапу један од ученика чита сва правила до којих смо дошли.* |
| Провера правила у новим примерима | | Делим ученицимапапир на којем су написане реченице (прилог 4). Њихов задатак је да датереченице препишу писаним словима ћирилице, водећи рачуна о правописним правилима. Прозивам једног од ученика да изађе пред таблу и напише правилно прву реченицу. Остали ученици прате, исправљају уколико има потребе за тим. Проверавају да ли су тачно применили правописна правила. И тако док не завршимо све реченице. |
| Језичка игра | | Говорим ученицима да ћемо се сада играти. Објашњавам им правила игре. Код себе имам таблице са вишечланим именима насеља, планина и река (Прилог 5). Неке су написане тачно, а код неких правописна правила нису поштована. Њихов задатак је да размисле када подигнем таблицу са датим називом, а затим да на мој знак устану (за тачно) или да чучну (за нетачно). Објашњавамо нетачне примере. |
|  | | |
| Самостално-стваралачки рад | | Скрећем ученицима пажњу да ће сада сами радити задатке које ћу им дати (Прилог 6). Пре него што им поделим наставни лист, објашњавам сваки задатак. Дајем им мало времена за рад, а затим проверавамо писменим путем на табли, прво први задатак, па затим други и на крају трећи. Обилазим ученике током рада, дајем додатна објашњења уколико је потребно. |
| Домаћи задатак | | За домаћи задатак дајем ученицима да ураде четврти задатакна наставном листићу. |  |

|  |
| --- |
| **ИЗГЛЕД ТАБЛЕ** |
| **Табла бр. 1**  лингвометодички текст | **Табла бр. 2**  ***Писање вишечланих имена насеља, планина и река***  лингвометодички текст |
|  |  |
| **Табла бр. 3**  ***Писање вишечланих имена насеља, планина и река***  **правила**  лингвометодички текст | **Табла бр. 4**  ***Писање вишечланих имена насеља, планина и река***  **правила**  лингвометодички текст  провера правила у новим примерима |
| **правила**  **Табла бр. 5**  ***Писање вишечланих имена***  ***насеља, планина и река***  Провера наставног листића | |

***Прилози:***

**Прилог 1. (Лингвометодички текст)**

***Летњи обиласци***

Бојана живи у Великој Моштаници, селу у близини реке Саве. Њена другарица Каја живи у селу Нови Бановци код Старе Пазове. Њих две ће на лето посетити Бојанину баку у селу Мрчајевци поред којег протиче Западна Морава. Успут ће свратити до Кајине тетке у Горњи Милановац. После тога ће Бојана отићи са родитељима на Стару планину где ће сплаварити на Борској реци и Малом Пеку. Каја ће прво да оде на Копаоник, а после и на Шар планину. Ипак, две другарице највише воле да дођу у Београд и да се на Кошутњаку играју поред Топчидерске реке.

[](http://www.google.rs/imgres?q=slike+gradova&hl=sr&biw=1366&bih=599&gbv=2&tbm=isch&tbnid=RyMzjAHowka2AM:&imgrefurl=http://rogatica.com/index.php?option=com_fireboard&Itemid=54&func=view&id=947&catid=10&docid=rQ61L8vBudprOM&imgurl=http://www.rogatica.org/ponekad_ovdje/njemselo.jpg&w=522&h=361&ei=4BxqT-3BKMLStAaX94DgBw&zoom=1)

**Прилог 2. (правила на хамеру)**

* У вишечланим именима насеља (села и градова) свака реч се пише великим почетним словом.
* У вишечланим именима планина само се прва реч пише великим почетним словом, док се друга реч пише малим словом.
* У вишечланим именима река свака реч се пише великим почетним словом.
* У вишечланим именима река друга реч која је заједничка именица пише се малим словом.

**Прилог 3. (запис правила за свеске)**

|  |  |
| --- | --- |
| * У вишечланим именима насеља (села и градова) свака реч се пише великим почетним словом. | **Сремска Митровица**  **Горњи Милановац**  **Велика Моштаница**  **Петрово Село** |
| * У вишечланим именима планина само се прва реч пише великим почетним словом, док се друга реч пише малим словом. | **Стара планина**  **Хомољске планине** |
| * У вишечланим именима река свака реч се пише великим почетним словом. | **Западна Морава**  **Бели Дрим** |
| * У вишечланим именима река друга реч која је заједничка именица пише се малим словом. | **Бела река**  **Борска река** |

**Прилог 4. (Провера правила у новим примерима)**

**● Препиши реченице водећи рачуна о употреби великог слова.**

1. маја живи на планини фрушка гора, у близини новог сада

2. марко воли да пеца рибу на белом дриму, а јован на белој реци

3. моја бака живи у селу бачки петровац

**Прилог 5. (Језичка игра)**

|  |  |
| --- | --- |
| **ТАЧНО** | **НЕТАЧНО** |
| **1. Хомољске планине**  **2.Сува река**  **3.Нови Пазар**  **4. Велика Морава** | **1.сува Планина**  **2.косовска митровица**  **3.Бели дрим**  **4.Врањска Река** |

**Прилог 6. ( Самостално-стваралачки рад, наставни листић)**

**Писање вишечланих имена насеља, планина и река**

**1**. Препиши правилно стихове Љубивоја Ршумовића:

У новом саду свануло вече

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

јужна морава узводно тече

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. а) Обој плавом бојом имена планина и река која су правилно написана, а она која су неправилно написана, препиши правилно на линију.

**Поречка Река**

**Гледићке планине**

**Велика Морава**

**Сврљишке Планине**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

б) Обој жутом бојом све путоказе на којима су правилно написана

имена насеља, а на линији испод препиши правилно она која су неправилно написана.

**Доњи Милановац**

**Нови Сад**

**Нови пазар**

**Мала моштаница**

**сремски Карловци**

**Српски Крстур**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3.** Напиши правилно следеће реченице.

а) мој друг иван живи у селу равни тополовац

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

б) суботом се окупљамо у шуми поред беле реке

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

в) живим у великој плани, на обали велике мораве

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

г) маринина бака станује у селу у подножју соколских планина

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4.**Твој задатак је да саставиш и напишеш састав од неколико реченица у којима ћеш користити вишечлана имена насеља, река и планина. Води рачуна о правописним правилима!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Решења:***

**Провера правила у новим примерима**

**● Препиши реченице водећи рачуна о употреби великог слова.**

1. Маја живи на планини Фрушка гора, у близини Новог Сада.

2. Марко воли да пеца рибу на Белом Дриму, а Јован на Белој реци.

3. Моја бака живи у селу Бачки Петровац.

Наставни листић

**Писање вишечланих имена насеља, планина и река**

**1**. Препиши правилно стихове Љубивоја Ршумовића:

У Новом Саду свануло вече

Јужна Морава узводно тече.

1. а) Обој плавом бојом имена планина и река која су правилно написана, а она која су неправилно написана, препиши правилно на линију.

**Поречка Река**

**Гледићке планине**

**Велика Морава**

**Сврљишке Планине**

Сврљишке планине, Поречка река

б) Обој жутом бојом све путоказе на којима су правилно написана

имена насеља, а на линији испод препиши правилно она која су неправилно написана.

**Доњи Милановац**

**Нови Сад**

**Нови пазар**

**Мала моштаница**

**сремски Карловци**

**Српски Крстур**

Мала Моштаница, Нови Пазар, Сремски Карловци

**3.** Напиши правилно следеће реченице.

а) Мој друг Иван живи у селу Равни Тополовац.

б) Суботом се окупљамо у шуми поред Беле реке.

в) Живим у Великој Плани, на обали Велике Мораве.

г) Маринина бака станује у селу у подножју Соколских планина.